Zapis 1. srečanja TK2 – Pohodništvo in kolesarstvo v občini Sevnica, 10. 4. 2018, v sklopu projekta »Strategija razvoja turizma Občine Sevnica za obdobje 2019 – 2024«, Blanca
	Datum
	10. 4. 2018, 16h - 18h

	Lokacija
	Blanca, Občina Sevnica

	Prisotni
	Občina Sevnica in KŠTM: Marko Jesih, Mojca Pernovšek (KŠTM), Matej Imperl (KŠTM)
Gospodarstvo/javnost: Robert Kosaber, Franc Krašovec, Štefanija Vidrih, Slavica Grobelnik, Mateja Strnad, Robert Kaše, Grega Repovž, Anton Prah, Anton Šeško, Matjaž Traven, Vidko Močivnik, Vesna Mirt,
FT UM: doc. dr. Tanja Lešnik Štuhec, asist. Nejc Pozvek, izr. prof. dr. Andrej Lisec 
Priloga 1 – Lista prisotnih

	Tema
	TK2 – Pohodništvo in kolesarstvo: 1. delavnica s ponudniki za prepoznavanje stanja na področjih pohodništva in kolesarstva ter potreb in priložnosti

	Dnevni red
	1. Uvodna predstavitev projekta
2. Posnetek stanja na področjih pohodništva in kolesarstva v občini Sevnica
3. Predstavitev projekta Spoznavanje sevniške kulture in kulinarike s kolesom
4. Vodena razprava
5. Ugotovitve

	Ad1
	Nejc Pozvek pozdravi udeležene in predstavi projekt »Strategija razvoja turizma občine Sevnica za obdobje 2019-2024«. 
Tanja Lešnik Štuhec predstavi korake oblikovanja strateškega dokumenta.

	Ad2
	Nejc Pozvek predstavi posnetek stanja na področjih pohodništva in kolesarstva v občini Sevnica – glej Priloga 2 (Power point predstavitev).
Robert Kosaber izpostavi, da je kolesar turist, ki se prevaža s kolesom in pričakuje, da ga zadovoljimo s pozornostmi, ki so standardne – prevoz prtljage, urejena kolesarska infrastruktura, primerna kulinarična ponudba ob kolesarski poti, varno skladiščenje kolesa v nastanitvenem obratu, servisiranje koles ipd. 
Ciljne skupine: kolesarji domači turisti pričakujejo odličen sprejem pri ponudnikih ob Savski kolesarski poti; turisti kot stacionarni kolesarji potrebujejo nastanitvene kapacitete specializirane za kolesarje; gorski kolesarji so različnih podskupin – vsi dobro situirani in pričakujejo privlačne legalizirane poti; kolesarji z avtodomi pričakujejo postajališča z vso pripadajočo infrastrukturo – kombinirajo avtodom in kolo – potencial za kolesarske izlete ob Savi – gradovi. Za promocijo kolesarstva so odlične lokalne prireditve – Sevniški maraton, Skok na Lisco; nujno je oblikovati nekajdnevne produkte.
Matjaž Traven – Kolesarski center Sevnica dobro sodeluje s KD in ima namen investirati v izposojo koles, tudi e-bike, širijo prostore za kompleten servis koles, nudijo skladiščenje koles za čez noč, zjutraj čisto, s polno baterijo in poservisirano vrnejo lastniku, nujno je oblikovati celovito ponudbo in nekaj turističnih produktov, da bi kolesarje vsaj za eno noč zadržali v Sevnici.
Tone Šeško trdi, da so planinske poti v Sevnici vzorno urejene in na GPS. Gorski kolesarji so še vedno večkrat v konfliktu  v odnosu s planinci in pohodniki.
Tone Prah opozarja, da so kolesarji tudi dnevni popotniki, ki se s kolesi vozijo v službo – pri urejanju novih cest se pozablja na kolesarje. Vsaka ciljna skupina, še predvsem ranljive skupine – potrebujejo različne pristope k ponudbi za kolesarje. Ceste niso primerno urejene za kolesarje in motoriste (pesek na cesti). Že pred leti je kot avtobusni prevoznik razmišljal o nakupu prikolice za 15 koles (tudi e-bike) in o urejeni delavnici za kolesa kot spremstvo kolesarjem. Žal se je zadeva ustavila. Odlični primeri kolesarskih programov ob rekah so na Češkem in Slovaškem, v Avstriji in Italiji. 
Mojca Pernovšek je pojasnila prihodnjo objavo Sevnice kot kolesarske destinacije v reviji Avtodom.
Robert Kaše izpostavi urbano kolesarjenje – dvigniti nivo kolesarjenja v mestih ter urejanje kolesarske poti ob Savi, ki je v interesu občin (Sava-Krka bike, 14 občin) kot urejena kolesarska infrastruktura za družine z otroki. 
Grega Repovž izpostavi, da so kot gostinski ponudnik zainteresirani za celovito ponudbo za kolesarje ob kolesarskih poteh, saj so kolesarji dobri gosti.

	Ad3
	Izr. prof. dr. Andrej Lisec predstavi ŠIPK projekt z naslovom Spoznavanje sevniške kulture in kulinarike s kolesom – glej Priloga 3 (Power point predstavitev) 

	Ad4
	Nejc Pozvek vodi razpravo o stanju pohodništva in kolesarstva na območju občine Sevnica danes in jutri skozi 4 tematska vprašanja.
1. Po čem je občina Sevnica dobro poznana na področjih pohodništva in kolesarstva in lahko trdimo, da pozitivno (navzven in navznoter) pozicionira območje občine Sevnica za pohodnike in kolesarje ?
2. Kje vidite največje pomanjkljivosti na področjih pohodništva in kolesarstva v Sevnici in kako bi jih lahko izboljšali?
[bookmark: _GoBack]3. Kaj se vam zdi izziv na področjih pohodništva in kolesarstva v Sevnici, kje se vidite vi in vaši kolegi (v smislu ponudbe) čez 10 let?
4. Kaj bo v prihodnje predstavljalo največje ovire na področjih pohodništva in kolesarstva v Sevnici?
Zapis ugotovitev je v Prilogi 4 – TK2 – Pohodništvo in kolesarstvo.

	Ad5
	Ugotovitve – udeleženci se strinjajo, da so nujna nadaljnja druženja deležnikov področij pohodništva in kolesarstva v občini Sevnica.
Nejc Pozvek povabi udeležence na naslednji dve delavnici za TK2:
· TK2 – Pohodništvo in kolesarstvo, 2 delavnica: Oblikovanje produktov na področju pohodništva in kolesarstva za izbrane/prepoznane ciljne skupine. Delavnico bosta vodila: Nejc Pozvek in doc. dr. Tanja Lešnik Štuhec – 23. 4. 2018, 13.-16. ure; 
· TK2 – Pohodništvo in kolesarstvo, 3 delavnica: Od ponudnika do ponudnika za vzpostavitev standardov za pohodnikom/kolesarjem prilagojene nastanitvene kapacitete v občini Sevnica. Delavnico bosta vodila Nejc Pozvek in doc. dr. Tanja Lešnik Štuhec – 3. 7. 2018, 9.-14. ure. 

	Priloge zapisniku
	Priloga 1 – Lista prisotnih
Priloga 2 – Predstavitev 1 – TK2 – Pohodništvo / kolesarstvo v Sevnici
Priloga 3 – Predstavitev projekta ŠIPK z naslovom Spoznavanje sevniške kulture in kulinarike s kolesom
Priloga 4 – Posnetek stanja TK2 – Pohodništvo in kolesarstvo v Sevnici



Zapisala: doc. dr. Tanja Lešnik Štuhec, 12. 4. 2018
Pregledali in dopolnili: Nejc Pozvek, 13. 4. 2018
